b'\n_START_ARTICLE_\nPipinidi\n_START_PARAGRAPH_\nArnulfingi ali Pipinidi so bili frankovska plemi\xc5\xa1ka rodbina. Nekateri njeni \xc4\x8dlani so bili dvorni majordomi, de facto pa vladarji v merovin\xc5\xa1kih kraljestvih Nevstrija in Avstrazija. Ime je dobila po svojem legendarnem ustanovitelju Arnulfu in njegovem vnuku Pipinu Herstalskemu.\n_START_SECTION_\nZgodovina\n_START_PARAGRAPH_\nDinastijo je uradno v zgodnjem 7. stoletju ustanovil sveti Arnulf, \xc5\xa1kof Metza, ki je imel v merovin\xc5\xa1kih kraljestvih veliko mo\xc4\x8d in vpliv. Njegov sin Anzegizel je bil poro\xc4\x8den s sveto Bego, h\xc4\x8derko Pipina Landenskega. Njun sin je bil Pipin Herstalski._NEWLINE_Dvorno majordomstvo Pipinidov v Avstraziji se je za\xc4\x8delo z Anzegizelom in nadaljevalo s Pipinom Herstalskim, ki je po bitki pri Tertryju leta 687 podjarmil Nevstrijo in raz\xc5\xa1iril oblast Pipinidov nad vsemi Franki.\n_START_SECTION_\nKonec dinastije\n_START_PARAGRAPH_\nDinastija se je Pipinovo smrtjo uradno kon\xc4\x8dala in se nadaljevala z njegovim nezakonskim sinom Karlom Martelom. Pipin je imel ob smrti tudi zakonske vnuke, katerim ni uspelo priti na oblast.\n_START_SECTION_\nKarolin\xc5\xa1ka dinastija\n_START_PARAGRAPH_\nKarel Martel je ustanovil svojo dinastijo, katero zgodovinarji po njem imenujejo Karolin\xc5\xa1ka dinastija.'